Joe Biden e în grafic cu vaccinarea. Fiecare stat din SUA a vaccinat cel puțin un sfert din populație.
Joe Biden doboară obiectiv după obiectiv, ca președinte al SUA. Toți adulții din SUA vor fi eligibili pentru vaccinare până pe data de 19 aprilie. Biden nu consideră că America a trecut de greul pandemiei.
Statele Unite au motive să sărbătorească. Fiecare stat din SUA a vaccinat cel puțin un sfert din populație, iar 19% din americani au primit deja rapelul.Motivat de succes, Biden anunță noi vești bune pentru americani. Toți adulții vor fi eligibili pentru vaccinare mai devreme de 1 mai."Anunț astăzi că vom muta data respectivă de pe 1 mai pe 19 aprilie, la nivel național. Asta înseamnă că până cel târziu pe 19 aprilie, în fiecare parte a acestei țări, fiecare adult cu vârsta peste 18 ani, 18 ani sau mai în vârstă, va fi eligibil pentru vaccinare.", a declarat Joe Biden.Iar Biden nu s-a oprit aici. S-a lăudat mai departe cu cifrele."Ieri, am depășit 150 de milioane de vaccinuri în 75 de zile, primele 75 de zile din administrație și din drumul nostru spre obiectivul de 200 de milioane de vaccinuri până la 100-a zi de mandat (n.r. prezidențial). La acea vreme, unii au spus că 100 de milioane de vaccinări sunt prea ambițioase, dar apoi au declarat că (n.r. obiectivul) nu a fost suficient de ambițios.", a mai adăugat președintele SUA.Înainte de conferința de presă, președintele a vizitat un centru de vaccinare din Virginia.